gentaiscool/nusaparagraph_topic huggingface dataset:
Seblak salah sahji jajanan atawa jajan kasohor ayeuna ti jawa barat khusus na bandung.Aya loba rupa seblak aya seblak baseuh jeung seblak garing. Toping jeung eusian seblak ge loba pisan bisa di sesuaikeun jeung kahayang. Macem macem seblak nyaeta aya seblak biasa nu eusi krupuk, aya seblak tulang nu aya daging hayam na jeung seblak ceker. Lada dina seblak oge bisa di peseen biasa na aya level levelan. Nyieun seblak sabenrna babari bahan nu di pake aya di sekitar saperti  Kurupuk, mie, Cabe, Bawang beureum, bawang bodas, cikur, sayur jeung bungbu bungbu bakso, endog jeung sosis. Mimiti giling bungbu bungbu na tumis nepi ka seugit tuluy asupkeun eusi na kurupuk, mie, bakso sayur sajabana terus bumbuan uyah pecin jeung sajabana aduk aduk geus jadi seblak. 

Topic: food & beverages
Seeur pendaki anu teu sadar yen anjeunna aya dina kaayaan survival. Kungsi anjeunna sadar yen anjeunna kasasab di leuweung ti mimiti. Anjeunna bakal geuwat nyiapkeun dirina pikeun survival. Survival mangrupikeun kaayaan dimana pendaki gunung kedah salamet kalayan peralatan saaya-aya di leuweung. Ku cara eta, pendaki bisa salamet nepi ka tim nu nyalametkeun datang. Aya sababaraha mangpaat anu bakal urang meunang lamun urang geura sadar yen urang teh aya dina kaayaan survival, di antarana nyaeta urang tiasa nyegah kasasab leuwih jauh ka leuweung. Urang oge tiasa nyegah tina panyakit anu sok aya di gunung sapertos kalaparan, katirisan, panyakit halusinasi nepikeun resiko maot. 

Topic: slice of life
Tennis Titans mangrupakeun kaulinan simulasi maen tennis anu dimaenkeun ku sasatoan anu mirip jeung sato anu muncul dina kaulinan Varmintz. Abdi resep kana kaulinan ieu lantaran kanggo abdi anu teu pernah ulin tennis, kaulinan ieu ngajadikeun kuring tiasa ngalaman ulin tennis sanajan teu pernah maen sateuacanna. Sora anu dikaluarkeun nalika urang nepak bal oge janten salah sahiji daya tarik ti kaulinan ieu. Urang oge tiasa nyobian sababaraha tempat kanggo ulin tennis tapi urang kedah nuntaskeun heula hiji babak. Urang oge tiasa ngagunakeun sato anu beda-beda lamun geus nuntaskeun kabeh babakna. Kaulinan anu dikaluarkeun ti taun 2005 ieu masih keneh tiasa dimaenkeun nepi ayeuna. 

Topic: technology
Loba lauk seafood nu aya di pantai utara tapi teu aya di pantai selatan, dina aya na ge sok jarang. Contona di pantai selatan mah sok seueur lauk barakuda, tapi hese dipanggihan di pantai utara mah. Kitu oge sabalikna, di pantai utara mah seueur lauk etong, tapi di pantai selatan mah hese dipaggihan. Mantak beda kitu teh da beda habitat na. Tapi aya oge lauk atawa kerang nu tumbuh di duanana. Misalna wae lauk kakap, hurang, kerang hejo, cumi-cumi, jeung kerang dara. Ai ceuk abdi mah seafood nu di pantai utara leuwih enak jeung lengkap. Salian eta, hargana oge leuwih mirah tibatan nu di pasarkeun di pantai selatan.

Topic: food & beverages
Hp bisa disebutkeun salaku smartphone kudu boga sistem operasi.  Kusabab ieu mangrupikeun salah sahiji ciri khusus Smartphone sareng anu ngabédakeunana tina telepon sélulér anu lami.  Conto sistem operasi smartphone nyaéta Android, iOS, Bada, Symbian, jeung sajabana.  Anu kadua nyaéta aya sababaraha aplikasi standar anu umum dina smartphone sapertos aplikasi kantor, jadwal, e-mail, jeung sajabana.  Unggal smartphone kedah gaduh dukungan hardware anu mumpuni pikeun tiasa ngajalankeun sistem operasi anu dipasang di jerona.  Alatna sarua jeung PC ngan dina ukuran leutik.  Hiji deui hal anu dicandak dina smartphone nyaéta prosésor pesen anu langkung seueur tibatan telepon sélulér biasa.  Smartphone boga kaunggulan pikeun ngolah pesen dina wangun pesen éléktronik (e-mail).  Kamampuhan anu sanés anu dipiboga ku smartphone nyaéta yén éta tiasa dianggo pikeun ngaksés wéb/internét sareng eusi anu aya dina browser ampir sacaket urang ngaksés wéb ngalangkungan komputer.

Topic: technology
Kagiatan ekstrakurikuler baskét mangrupa salasahiji kagiatan di luar jam sakola jeung jadi wahana pikeun nampung, nyalurkeun jeung ngabina minat, bakat jeung hobi siswa dina milu dina kagiatan ekstrakurikuler. Ieu bisa dijadikeun salasahiji motivasi siswa  milu dina unggal kagiatan ekstrakurikuler anu aya di sakolaan na . Kagiatan ekstrakurikuler baskét di sakola biasana dilaksanakeun saminggu sakali, nyaéta poé Saptu. Baskét nyaéta olahraga tim dimana baskét dimaénkeun ku dua tim anu diwangun ku lima pamaén pikeun tiap tim kalawan tujuan pikeun nyetak poin saloba-lobana. Sakumaha anu dijelaskeun dina aturan kaulinan, baskét dimaénkeun ku dua tim, unggal tim diwangun ku lima pamaén, unggal tim nyobian nempatkeun bal kana karanjang lawan anu nyegah tim lawan pikeun asupkeun bal atawa nyetak poin.

Topic: sports
Data pribadi milik 200 juta pengguna Twitter diduga bocor jeung disebar sacara haratis di forum peretas hacker. Salian ti eta, data oge nyakupan akun sababaraha pausahaan jeung institusi resmi siga SpaceX, NBA, WHO, CBS Media, jeung masih loba deui. Ryushi nu ngaretasna, hayang dibayar make duit tebusan anu hargana 3,1 miliar supaya data-data eta teu bocor jeung dijual ka publik. Lamun ditebus, data-datana bakal dihapus. Sabalikna deui mun teu dibayar data ieu bakal dijual ka publik anu dihargaan 940 juta per kopi datana. Data 200 juta pengguna Twitter ieu emang teu ngaekspos nomor telepon, kata sandi, sarta alamat tempat tinggal. Sanajan kitu, kabocoran data ieu tetep mibogaan resiko jang para pengguna nu kakeunaan.

Topic: technology
Suling jadi salah sahiji alat musik tradisonal Jawa Barat nu kakoncara kamana-mana. Suling biasa dipake ngiringan lagu Sunda atawa dangdut. Umumna, suling dijieun tina awi. Cara nyieunna nyaeta poton awi buluh sapanjang tilu puluh senti, tuluy ti tengah ka belah katuhu jieun liang nu garis tengahna sakira satengah sentian. Beres eta, jieun liang diameter 1,5 cm saloba genep liang dina jarak nu sarua. Tuluy di pangkencana jieun liang rada gede nu digunakeun jang niup suling. Di ujung pang kencana pengpetan make kai gabus supaya angin nu ditiupkeun teu bijil deui ti luhur. Geus kitu tinggal dicobaan sulingna bari tingali anginna.

Topic: culture & heritage
Di lembur abdi nuju diayakeun pertandingan voli antarkampung. Kabeneran imah abdi teh sisieun lapangna pisan. Bari ningali peluang, abdi niat rek dagang. Jadi, nonton voli na teh teu kudu jauh-jauh, cukup ti teras imah bari nungguan dagangeun. Abdi nontonna ge bari diuk di hareupeun imah, tuluy bari ngaladangan nu meuli oge. Jadi moal kudu barabe modeokeun atawa ngapotoan nu keur tanding, cukup ku nyuporteran jarak deukeut we. Abdi antusias pisan kana tim voli kampung abdi sabab bisa berhasil asup ka babak final. Perasaan abdi atoh jeung bangga, meskipun hanya antarkampung tapi bisa jadi juara jeung bisa ngabuktikeun kamampuanna dina hal voli.

Topic: sports
Sanajan anjeun boga panghasilan leutik, nyetel dana darurat masih bisa dipigawe ku cara di handap ieu. Jieun catetan tina pengeluaran rutin sarta non-rutin salila sabulan. Tina catetan ieu, anjeun tiasa terang sabaraha artos anu diperyogikeun pikeun biaya rutin sareng sabaraha anu tiasa disisihkeun pikeun dana darurat. Sanajan eta leutik, eta alus lamun aya sababaraha panghasilan dipisahkeun pikeun dana darurat. Mimitian ku persentase leutik sapertos 5% atanapi 10% tina total panghasilan anjeun. Coba ngawates biaya anu teu dipikabutuh, sapertos ngabatesan jajanan atanapi ngagaleuh barang anu anjeun henteu peryogikeun. Saban tabungan leutik tiasa langkung ageung pikeun nambihan dana darurat anjeun. Salian ti panghasilan utama, neangan sumber panghasilan tambahan, upamana ku ngajual barang-barang bekas anu teu dipake, ngajual kadaharan atawa inuman leutik, atawa neangan pagawean samping luyu jeung waktu luang.

Topic: slice of life
Basa keur urang leutik dina tahun 2010an ka handap urang mindeng ningali atawa nonton carita carita rahayat di tv, biasana tv anu nayangkeun film film carita rahayat teh genta buana di indosiar. Urang inget pisan yen baheula unggal balik sakola teh urang teu sabar hayang buru buru nongton pilem pilem carita rahayat, biasana urang nongton babarengan jeung adi sarta indung urang. Basa keur leutik urang resep pisan nongton carita rahayat lamun di pilem keun kitu padahal urang teu apal yen eta carita rahayat mimitina kusabab leutik keneh, urang resep nongton pilem carita rahayat kusabab carita rahayat teh sok rada aya animasi na misalkeun aya adegan na naek manuk atawa manuk bisa ngomong eta anu ngajieun urang bungah nongton carita rahayat baheula.

Topic: culture & heritage
A day in my life abdi salaku karyawan di PT Infomedia Nusantara. Gugah bobo abdi teh sok jam opat, tuluy masak sangu dina mejikom. Geus nyangu, abdi tuluy ibak bari siap-siap ngalaksanakeun sholat subuh. Geus beres sholat subuh, abdi ngaji heula tadarusan hanca. Tos kitu tuluy we nyiapkeun bekel ka kantor, biasana make wadah tupperware kangge makan siang. Geus nyiapkeun bekel, tuluy nyiapkeun roti jang sarapan. Tuluy ganti baju jeung siap-siap indit ka kantor. Jam genepan abdi indit ka kantor make motor. Nepi di kantor teh jam tujuh kurang lima belas menit. Geus nepi di kantor tuluy santai ka ruangan kerja.

Topic: business
Basa beres pertandingan arung jeram di Kalimantan Timur, bapak abdi dipasihan hadiah ku rerencanganna nu asli orang ditu, suku Dayak. Anjeunna masihan mandau ka pun bapak. Pun bapak kacida bungahna sabab geus lila hayang gaduh mandau tapi acan gaduh acis jang meserna. Kaleresan pisan eta manda teh endah pisan, leuwih ti ekspektasi bapak. Tuluy eta mandau teh dibawa uih we ka Bandung. Di bumi langsung dipajang dina dinding caket TV, majar teh hiasan langka nu teu kanilai hargana. Unggal poe Minggu bapak sok ngarawatan eta mandau teh, dielapan nepi ka herang beresih. Kacida ieu pajangan jadi pajangan karesep bapak pisan.

Topic: culture & heritage
Sholat Jumat hukum na wajib mun keur lalaki nyaeta lamun di tinggalkeun matak dosa ged. Aya dina riwayat hadist lamun lalaki ninggalkeun sholat jumaah sacara di haja tilu kali berturut- turut bisa di anggap murtad saking penting jeung wajibna sholat jumaah keur lalaki, lamun keur awewe teu di wajibkeun tapi lamun ngalaksankeun teu nanaon eta biasa kajadian lamun keur di tanah suci, tapi lamun di indonesia jarang di lakukeun teu umum lamun di sakola ge biasana lamun nu lalaki jumaahan nu awewe aya kagiatan keputrian, salah sahiji alesan naha awéwé teu diwajibkeun pikeun ngalaksanakeun solat Jum'at nyaéta lantaran solat dilaksanakeun sacara berjamaah ku kituna dikhawatirkan bakal aya fitnah antara lobana lalaki jeung awéwé anu bakal kumpul di hiji tempat.

Topic: religion
Seueuer jalmi nu teu tiasa ngagunakeun kamera. Nanging ayeuna kabutuhan foto-foto teh tos diperyogikeun pisan. Aya cara-cara nu tiasa dianggo pikeun nyokot gambar nu alus ngagunakeun kamera. Kahiji, pastikeun mode shutter-priority AE tos diaktifkeun supados ngacegah objek janten blur atanapi kirang fokus. Anggo ISO speed nu leuwih luhur, contona urang tiasa ngatur ISO speed ka 800 tur exposure compensationna diatur ka EV +2, janten sensor kamera leuwih sensitif ka cahya. Ku kituna hasil fotona teh bakal leuwih caang sareng leuwih sae. Upami pencahyaanna kurang sae tiasa ngagunakaeun flash teras reflektor. Flash sarenf reflektor alus dianggo upami kaayaan poek sapertos keur peuting.

Topic: technology
Sabenerna Opor hayam mangrupa masakan has Jawa hususna Kota Solo anu mangrupa hasil akulturasi masarakat Jawa, Cina jeung India. Lamun di tingali, aya dua rupa opor, nyaéta kaldu konéng jeung bodas semu coklat. Santan anu dipaké biasana henteu kandel teuing, sabab urang Cina baheula henteu resep santan. Resep opor jeung kaldu bodas semu coklat mangrupa campuran budaya Jawa jeung Cina, terus hiji deui opor anu make kaldu warna konéng, siga nu biasa na di jieun mun hari raya lebaran anu ditambah koneng jeung jinten sarta laja nyaeta mangrapikeun masakan anu dipangaruhan ku budaya India. Rasa kuat bungbu bungbu rempah mangrapikeun salah sahiji ciri khas masakan India.

Topic: food & beverages
Salah sahiji masakan seafood paporit kalangan masyarakat nyaeta cumi asam manis. Cara ngadamel na ayeuna mah tiasa dituritan di bumi. Bumbu na tos seueur ni sachet oge. Bahan-bahanna nyaeta cumi, saos asam manis, bawang bombay, bawang bodas, jeung daun jeruk. Mimiti, beresihan cumina, piceunan mata, buled tinta, jeung selaput kulitna. Tuluy siksikan bawang bombay, bawang beureum, jeung bawang bodas. Tos kitu oseng-oseng babawangan nana dugi ka garing. Tuluy caian tong loba teuing, tungguan dugi ka ngagolak. Tos ngagolak tambahkeun saos asam manis na, aduk dugi ka rata. Terus abruskeun cumina, aduk-aduk dugi ka cumi na peot. Tong hilap tambahan uyah, gula bodas, jeing penyedap rasa. Pami tos pas, pareuman kompor. Cumi asam manis siap disayogikeun. 

Topic: food & beverages
Docang nyaéta kuliner khas Cirebon anu biasana disuguhan isuk-isuk pikeun sarapan. Saha nu nu nyaho si Docang ogé mangrupa kuliner legendaris anu cenah aya hubunganana jeung Wali Songo. Munculna kuliner docang ieu dimimitian nalika aya hiji pangeran anu bener-bener benci ka para wali pikeun nyebarkeun agama Islam ka sakuliah pelosok Jawa. Pangéran ngarencanakeun pikeun ngaracun para wali ku cara ngadamel jinis tuangeun énggal tina sésa-sésa tuangeun para sultan anu teu acan réngsé. Kadaharan anu diracun disuguhkeun ka para wali anu keur ngarumpul di Masjid Agung Karaton Cirebon. Ajaibna, racun anu dicampurkeun kana kadaharan anu disebut Docang teh eweuh pangaruhna. Malahan, sanggeus ngadahar docang, para wali malah kangenahan.

Topic: food & beverages
Salah sahiji hal anu ngajadikeun abdi sareng rerencangan tiasa janten sobat anu masih keneh gaduh hubungan anu sae nepikeun ayeuna nyaeta lantaran hubungan urang mah lain pedah aatohan hungkul lain pas sedih hungkul tapi sasarengan silih ngingetan ka Alloh unggal urang patepang. Abdi sareng sobat percanten yen lamun hubungan didasarkeun ka Alloh mah moal aya nu tiasa ngahancurkeun hubungan urang jeung moal ereun nepikeun iraha wae oge. Benten sareng rerencangan kuliah anu bakal ereun lamun tos lulus, rerencangan anu kaiket ku Alloh mah moal ereun nepikeun engke kempel deui di sorga. Janten lamun hoyong gaduh rerencangan anu awet kedah diiket ku Alloh.

Topic: slice of life
Jalma-jalma anu panik ngariung dina tangga heureut anu dirancang pikeun turun tina stan, sareng desain lorong turun ieu ngamungkinkeun hiji stampede / naksir manusa tiasa lumangsung kusabab langkung gampang tekanan lumangsung tina dorongan manusa anu aya. dina posisi luhur ka handap. Hal ieu kacida mungkin yen pingsan massal lumangsung alatan sesak napas jeung batur keur trampled. Kajadian stampede lumangsung nalika aya opat nepi ka lima urang per méter pasagi. Bayangkeun rarasaan, kuring geus ngarasa claustrophobic pisan di konser.

Janten, kedah ditaroskeun sareng ditaliti kaputusan aparat kaamanan ngagunakeun gas cimata. Média asing mimiti nyorot "blunder gas air mata" anu lumangsung di Kanjuruhan. Amnesty International nandeskeun yén pulisi Indonésia kudu ngalakukeun review ngeunaan pamakéan gas cimata di wewengkon stadion pikeun mastikeun moal aya deui kajadian kawas ieu dina mangsa nu bakal datang.

Sigana mah kajadian invasi pitch tipe ieu geus lumrah di Indonesia, ngan sigana tegangan naek drastis sarta kaputusan nu dicokot teu komprehensif nimbang dampak karusuhan Kanjuruhan 2022 nu geus ngakibatkeun loba korban jiwa.

Topic: sports
Perbedaan jenis masjid nu aya di Indonesia. Nu kahiji nyaeta masjid raya. Masjid raya nyaeta masjid nu aya di Ibukota Provinsi nu ditetapkeun ku Gubernur atas rekomendasi kepala kanwil Kementerian Agama setempat. Masjid raya kudu tiasa napung minimal 10.000 jamaah jeung gaduh aula kapasitas minimal 500 jamaah. Nu kadua nyaeta masjid agung. Masjid agung nyaeta masjid nu ayana di Ibukota pemerintahan Kota atawa Kabupaten. Biasana bangunanna dideukeut alun-alun kabupaten atawa kota. Nu katilu nyaeta masjid besar. Masjid besar nyaeta masjid nu aya di Kacamatan. Biasana kedah mampu nampung 5.000 jamaah. Nu kaopat nyaeta masjid jamie. Masjid jamie nyaeta masjid nu ayana di tingkat desa tatawa kelurahan. Mesjid jamie kedah mapu nampung 1.000 jamaah.

Topic: religion
Aya Kadaharan oleholeh has ti Purwokerto jeung Banyumas ieu disebut klanting sabab bentukna sarupa anting. Oleh oleh ieu biasana jadi pilihan jjelema nu ges balik ti lembur na nyaeta daerah jawa tengahan, klanting ieu di jadikeun pilihan oleh oleh kusabab bia awet lila. Nentukna semacem camilan laleutik jadi teu hese jeung paur lamun di bawa jauh. Rasa klantng oge gurih sigana  bakal loba di pikaresep ku loba jalema. Klanting nyaeta Kadaharan ieu dijieun tina parutan sampeu jeung diperas tina cai, tuluy dicampurkeun jeung bungbu tuluy digoréng nepi ka robah warnan. Klating cocok di jadikeun cemilan lamun keur santai tapi lil kalilaan oge ngawareugkeun kusabab kalting di jieun tina sampeu.

Topic: culture & heritage
Mun ngadangu kata Yogyakarta, pasti langsung kabayang kana bakpia. Nya! Bakpia jadi salah sahiji oleh-oleh nu khas pisan ti Yogyakarta. Unggal ameng ka Yogyakarta, pasti we uihna kedah mekel bakpia jang oleh-oleh. Bakpia eusina rupa-rupa, aya duren, aya rasa coklat, aya rasa kacang hejo, aya rasa keju, malahan ayeuna mah aya nu rasa hui ungu, jeung sajabana. Ieu oleh-oleh teh jadi bahan kasono mun nuju ka daerah Yogyakarta. Asa teu afdol lburan ka Yogyakarta mun teu meser bakpia. Rasa bakpia Yogyakarta teh beda jeung bakpia nu sok dijual di daerah lain. Teksturna hipu ngepros, jeung eusina nu pulen pisan jadi pangbeda ti daerah sejen. 

Topic: culture & heritage
Klewang. Anjeun terang senjata tajam anu sering dianggo, preman, gangster (baca organisasi massa), bahkan mahasiswa? Dipaké nalika nyingsieunan jalma, nyerang, gelut antara kelompok sareng tarung mahasiswa, klewang mangrupikeun salah sahiji senjatana. Klewang nyaéta pedang gaya parang hiji sisi asalna ti Suku Malayu. Dina ukuran, beurat jeung wangun, kelewang aya satengahna antara parang jeung kampilan. Rupa-rupa pedang béda-béda nurutkeun budaya di Indonésia; aya kelewang anu ujungna lempeng, tapi lolobana aya anu ujungna melengkung. Klewang mangrupa pakarang andalan jang ngalakukeun hal nu nyieun cilaka batur, sabab bisa basajan jeung bisa maot. Bentukna panjang ogé méré kesan pikasieuneun pikeun nyingsieunan jalma. Klewang pohara populér di dunya peuting.

Topic: culture & heritage
Lamun keur leutik sokinget pisan di lembur unggal saenggeus sholat magrib jeung ngaji urang sok nongton televisi atawa tivi babarengan kumpul kabeh di tengah imah. Baheula tivi jadi barang anu sigana cukup mewah jeung jadi perhatian kusabab hiji hiji na hiburan anu bisa di tingali, da baheula can loba handphone ponsel siga ayeuna. Nogton tivi teh jadi saat anu paling di tunggu tunggu jeung di pikaresep ku sakabeh anggota kulawarga, da bari nongton tivi eta urang bisa kumpul, bisa silih nyarita jeung heuheureuyan bari seuseurian. Biasana lamun geus peuting urang nongton tivi na sinetron atawa  berita berita ameh teu katinggaleun informasi atawa nongton bola.

Topic: technology
Faqih teh semester ayeuna tos kedah skripsian sabab tos semester akhir. Ti mimiti skripsian teh emang tos rada hese pengajuan penelitian nana. Tapi waktu berjalan teh tos tiasa ngerjakeun bab 1 sareng bab 2. Tah ayeuna kantun ngeureuyeuh bab 3 sareng bab 4. Pas di bagean pembahasan, dosenna seueur pisan ngarevisi. Malahan mah datana teh dianggap kurang valid jang penelitian. Faqih geus ngarevisi puluhan kali, angger wae can tepat sasuai jeung arahan dosen pembimbingna. Geus sabaraha kali oge diubah ngolah datana, angger we acan manggih titik nu tepatna. Faqih ngarasa hayang nyerah sabab geus hampir stres nguruskeun bab pembahasan hungkul. Untungna we Faqih gaduh hiji organisasi anu sok jadi pengalihannana tina rasa stres.

Topic: slice of life
Mesin jang nilep pakean otomatis mangrupakeun hiji alat nu fungsina jang nilep pakean sacara otomatis. Mesin nilep pakean ieu gawena sacara robotik, jeung boga kamampuan jang nilep nu geus diprogram. Alat ieu aya naon wae, nyaeta sabung berjalan, sababaraha leungeun robot, jeung baki. Baki eta diatur jang ngadorong kaluar pakean nu geus siap jeung geus ditilepan. Ukuran alat ieu nyaeta 81 cm, legana 71 cm, jeung beuratna 29,5 kg. Bentukna nu leutik eta, jadi bakal babari mun rek dipindah-pindah ka tempat sejen oge. Oge nyadiakeun aksesori mangrupa meja nu aya rodaan ngameh alat ieu bisa dibawa kamamana wae oge. Gancangna nilep pakean teu nepikeun ka 5 menit geus rengse.

Topic: technology
Seuseueurna urang Indonesia biasa sarapan sareng menu sangu isuk-isuk. Upami anjeun teu acan tuang sangu, anjeun tiasa nyarios yén anjeun henteu acan sarapan. Enya, mémang sangu mangrupa sumber ménu sasarap anu cukup nyuuh. Rupa-rupa menu sarapan jeung sangu ogé populer, jadi salah sahijina nyaéta mam uduk. Aya rupa-rupa menu sarapan jeung nasi uduk, gumantung kana karesep unggal jalma. Nasi uduk nyaéta sangu anu asak maké santan anu leuwih gurih batan sangu umumna. mam uduk aya menu lauk, saperti endog semur atawa lada, hayam goreng, bihun, gorengan, orek tempe, tahu atawa tempe diasinan, abon dadar, jengkol jeung sajabana nurutkeun selera masing-masing. Arurang tiasa milih warung uduk pangcaketna ti imah anjeun upami anjeun hoyong nasi uduk ieu salaku bagian tina menu sarapan isuk-isuk. pastina mam uduk mangrupakeun salah sahiji menu nu cocok jang sarapan isuk arurang.

Topic: food & beverages
Aibo mangrupakeun teknologi robotika nu paling anyar jeung bisa jadi bagian tina transportasi, pendidikan, jeung perawatan kesehatan. Aibo nu versi anyarna dijieun beuki mirip pisan jeung anjing nyaanan. Versi anyar ieu diklaim bisa leumpang siga anjing nyaanan, siga salaman, diuk, ngageolkeun buntutna, ngudag bola, ngalakukeun ces atawa tos, ngiceup, peureum, diuk sabari ngabuka leungeuna, jeung masih loba deui. Aibo mibogaan ceuli anu panjang nu bisa gerak. Robot anjing ieu oge dilengkepan ku kamera di bagian irungna, opat mikrofon sora, jeung alat jang mikawanoh. Kapribadian Aibo bisa dibentuk tina pola asuh nu bogana. Ieu nu nyebabkeun Aibo bisa digunakeun saluyu jeung kabutuhan nu bogana.

Topic: technology
Tito resep pisan lalajo film anime, utamana anime Captain Tsubasa. Asalna, Tito lalajo film ieu keur ngeusi waktu luang saberes sakola. Tapi, lila-lila kulantaran anime eta, manehna jadi boga cita-cita jadi pemaen bola. Unggal poe Tito rutin latihan mengbal jeung babturanna. Manehna hayang pisan jadi pemaen bola profesional terbaik jeung mawa Indonesia juara piala dunia. Di sakola, Tito jadi pemaen andalan pelatihna. Unggal milu kompetisi, Tito geus tangtu jadi pemaen utama. Sumangetna jeung kacintaanna kanu sepak bola, mawa Tito jadi pemaen anu cemerlang. Tito nyarita ka pelatihna, film anime anu jadi pangaruh ka tekad kuat manehna jadi pemain sepak bola.

Topic: leisures
Masjid Agung Al-Jabbar tos diresmikeun ku Gubernur Jawa Barat Ridwan Kamil di Gedebage, Bandung, Poe jumaah. Pelantikan ieu dihadiran ku Menteri Perdagangan (Mendag) Zulkifli Hasan jeung Wakil Presiden Eksekutif (EVP) Sekretaris PT Hutama Karya (Persero) Tjahjo Purnomo, sarta Wakil Presiden Ma'ruf Amin, anu hadir sacara online. Upacara peresmian nandaan  Masjid Agung Al-Jabbar tos tiasa dipake ku masarakat umum. Nurutkeun Ridwan Kamil, ieu masjid baris jadi masjid agung jeung ikon wisata anyar di Jawa Barat. Masjid Al Jabbar ayeuna jadi ikon anyar Kota Bandung. Matak teu aneh lamun loba warga nu hayang ningali langsung imah ibadah umat Islam lantaran Propinsi Jawa Barat mayoritas muslim.

Topic: religion
Perlengkapan tarian topeng teu ngan ukur topeng hungkul. Tapi masih aya sababaraha perlengkapan sejenna anu oge mibogaan peran penting. Contona pakean para pangtari nu mibogaan leungeun panjang jeung dasi ku ngagunakeun panitik ukon. Salian ti eta, pangtari oge mibogaan beber nu dilengkepan ku badong, keris, kaen batik, jeung gelang. Aya oge selendang jeung kkaen sampur, kaos kaki nu panjangna nepikeun ka tuur. Di bagian handapna, pangtari ngagunakeun calana nu panjangna nepikeun ka handap tuur. Teu poho oge pangtari ngagunakeun topeng nu dijieunna tina kai. Topeng ieu digunakeun pas nari dilakukeun ku cara ngegel bagian karetna nu aya dina jero topeng. Tuluy di hulu pangtari bakal ditutup ku sobra nu geus dilengkepan ku dua jamang jeung sumping.

Topic: culture & heritage
Minggu kamari kuring ulin ka imah babaturan kuring. Imahna saé sareng ageung pisan. Bari urang keur dahar cemilan, dumadakan robot beberesih lantai datang ka urang. Robot vacuum cleaner mangrupakeun vacuum cleaner nu bisa jalan otomatis tur teu merlukeun kakuatan manusa pikeun beroperasi. Urang ngan perlu mencet hiji tombol operasi pikeun ngabersihan lantai imah. Kuring reuwas sabab ieu pertama kalina kuring ningali éta robot teh. Bentukna lucu pisan, robot éta teh nabrak kuring kusabab kuring ngahalangan jalanna, kuring robih posisi sareng ngantepkeun robot ngabersihan lantai anu kotor. Bari di imah babaturan kuring terus ningali, robot ieu lucu pisan, hayang nabung jeung meuli engke.

Topic: technology
Abdi resep pisan maca buku mangrupa novel. Abdi sok macaan novel nu caritana ringan, jeung coverna lucu. Mun maca novel, biasana sok di taman atawa tempat nu teduh ku tatangkalan, supaya suasana na tiis, senyap, jeung teu bising. Biasana hiji novel ringan mah sok dibaca seep sapoe, ngan pami novel nu caritana rada beurat mah misalna carita politik, jeung sajabana paling saminggu nembe beres. Eta ge pedah kaselangan ku aktivitas sanesna. Mun maca novel, absi sok kudu fokus, ulah aya suara bising kandaraan atau sajabana. Maca novelna kudu diparengan ku cai bodas di sisieun, supaya mun haus teh teu kedah milarian deui ka warung.

Topic: leisures
Al-Quran nyaeta kitab suci umat Islam nu diturunkeun ka Nabi Muhammad SAW nu eusina ajaran Islam kangge didugikeun ka umat Islam. Al-Qur'an ditulis ngangge seratan Arab, jeung bahasa Arab klasik. Al-Qur'an terdiri tina 30 juz, 114 surah, jeung 6.238 ayat. Al-Qur'an diturunkeun na salila 22 tahun, 2 bulan, jeung 22 dinten. Surah nu aya dina Al-Qur'an, sasuai tempat diturunkeunna kabagi janten surah makiyyah sareng surah madaniyah. Surah makiyyah nyaeta surah-surah nu ayatna saalit atawa surah pendek eusina ngeunaan prinsip kaimanan jeung ahlaq. Surah madaniyah nyaeta surah nu ayatna seueur, atawa surah panjang nu eusina aturan-aturan hubungan hablum minallah sareng hablum minannas. Al-Qur'an mimiti diturunkeun tanggal 17 Ramadhan.

Topic: religion
Liburan ka gunung langkung rame tibatan liburan ka pantai sabab masihan pangalaman anu langkung beragam. Di gunung, urang tiasa ngalakukeun rupa-rupa kagiatan sapertos hiking, ningali pamandangan anu endah, atanapi kemping di sisi danau. Salaku tambahan, liburan ka gunung langkung tiis tur seger tibatan liburan ka pantai. Janten sampurna pikeun anu hoyong liburan tapi alim ngarasa panas. Liburan ka gunung oge leuwih aman. Di gunung, urang henteu kedah hariwang ngeunaan ancaman ombak. Sajaba ti eta, ogé leuwih gampang pikeun ngajaga diri aman di gunung, sabab euweuh kagiatan kayaning ngojay atawa surfing anu bisa bahaya. Ku lantaran eta, liburan ka gunung leuwih nikmat ti liburan ka pantai. Salian ti nyadiakeun pangalaman anu leuwih rupa-rupa jeung nikmat, liburan ka gunung oge leuwih tiis, seger jeung aman pikeun sarerea.

Topic: food & beverages
Shopee mangrupikeun platform anu cocog pikeun dianggo ku para pebisnis pemula, sabab sacara umum pasar anu identik sareng warna oranyeu ieu geus dikenal luas ku masarakat. Shopee sering ngalakukeun pamasaran anu pikaresepeun pikeun nguatkeun merekna. Salah sahijina, nyaéta ngundang panyanyi-panyanyi kawéntar, boh ti jero atawa luar nagri, pikeun ngayakeun konsér anu disiarkeun di stasiun televisi nasional. Kusabab popularitas Shopee beuki naik, seueur jalma anu mutuskeun pikeun janten penjual di Shopee, boh salaku usaha sampingan atanapi salaku sumber panghasilan utama. Shopee mangrupikeun aplikasi jual anu praktis sabab ngan ukur nganggo smartphone urang tiasa memasarkeun bisnis urang. Shopee ogé cocog pikeun mahasiswa atanapi ibu rumah tangga anu masih hoyong panghasilan sareng tiasa ngajalankeun ti bumi.

Topic: business
Salah sahiji perlombaan anu dipikaresep pisan mun aya tujuh belasan di lembur teh nyaeta tarik tambang. Ayeuna mah tarik tambang teh jadi salah sahiji olahraga rekreasi anu loba dipaenkeun jeung loba diminati ku olahragawan. Mun basa keur leutik mah olahraga ieu teh identik jeung acara tujuh belasan. Biasana dilakukeun ku dua grup nu berlawanan supaya saling ngadu tanaga. Tarik tambang ge ayeuna mah jadi salah sahiji permaenan daerah anu jadi warisan budaya nonbenda. Mantak, maenkeun tarik tambang teh jadi salah sahiji kabanggaan sabab sacara teu langsung bisa ngalestarikeun olahraga daerah. Yuk urang sasarengan jaga ieu olahraga daerah jeung warisan budaya teh!

Topic: sports
Bulan puasa salah sahiji kagiatan upacara kaagamaan nu dilakukeun ku muslim. Puasa ieu lilana nyaeta 30 poe. Puasa teh ulah dahar jeung nginum ti mimiti waktu subuh nepikeun ma adzan magrib. Sabenerna esensina mah meh bisa nahan hawa nafsu tapi disarupakeun ku dahareun. Dina bulan puasa loba nu ngayakeun tadarusan, kaasup pasantren diteun urang. Tadarusan diayakeun saberes sholat taraweh, biasana tiap jelema dipetel hiji-hiji tuluy didangukeun ku nu ngawurukna. Lamun bulan puasa teh sok loba oge nu ngalong, ngalong teh nyaeta anu lain budak pasantren tapi pas keur bulan puasa mah sok ngahaja masantren sabulan pinuh ngameh bisa miluan ngaji.

Topic: religion
Virtual Reality (VR) nyaeta teknologi nu bisa nyiptakeun simulasi. Simulasi eta siga dunya nyata, di mana urang bisa ninggali suasana jeung jalan-jalan di hiji kota nu can pernah didatangan. VR teu ngan ukur mere pangalaman ninggali layar, tapi urang oge bisa ngobrol jeung dunya 3D. Teknologi VR ngasimulasikeun loba indera, siga ninggali, ngadenge, nyabak, nepikeun ka ngangseu. Sanajan virtual reality ieu loba digunakeun jang maen video game, tapi virtual reality oge loba dimanpaatkeun jang bidang nu sejen. Virtual reality bisa ngamanipulasi otak jelema nepikeun saolah-olah bisa ngarasakeun rupa-rupa nu virtual jadi karasa nyata. Bisa disebut virtual reality teh nyaeta proses ngahapus dunya nyata di sabudureun manusa.

Topic: technology
Urang kedah ngusahakeun kanggo ngajadikeun alokasi dana darurat ieu janten prioritas. Dina perencanaan kauangan, prioritas ieu teh penting pisan. Urang kedah bener-bener nganggo artos urang dumasar kana skala prioritas. Mana nu leuwih penting kudu diutamakeun heula. Contona, tagihan atawa cicilan, ieu pasti salah sahiji jenis pengeluaran anu kaasup kana skala prioritas utama. Kitu oge jeung dana darurat, usahakeun ieu dana darurat ieu jadi prioritas urang. Nanging, teu kedah janten beban. Urang kedah tetep tenang sareng tetep ngutamakeun kabutuhan utama aurang. Lalaunan tapi konsisten bari ngadoakeun supados henteu aya kaayaan darurat sateuacan anjeun gaduh dana anu cekap kanggo minuhan kabutuhan dana darurat urang. 

Topic: slice of life
Keuyeup mangrupakeun salah sahiji kadaharan ti laut populér sarta loba connoisseurs na, keuyeup kapanggih dina sakabéh sagara di dunya. Aya ogé keuyeup cai tawar jeung darat, utamana di wewengkon tropis. Salian ti keuyeup aya deui jenis anu ampir sarua, anu ngaranna keuyeup, keuyeup nyaeta keuyeup anu hirup di cai laut jeung jarang naek ka basisir, salian ti dua di luhur aya deui anu disebut yuyu, nyaeta keuyeup. anu hirup di cai tawar (walungan jeung situ).biasana bentuk awakna leutik. Keuyeup rupa-rupa ukuranana, ti keuyeup kacang polong nu rubakna ukur sababaraha milimeter, nepi ka keuyeup lancah jepang, panjangna sukuna nepi ka 4 m.

Topic: food & beverages
Jalma resep olahraga ekstrim sabab ngarasa sensasi tina pikagumbiraeun jeung adrenaline kuat. Olahraga ekstrim mindeng ngalibetkeun kagiatan anu merlukeun kawani husus sarta kaahlian, sarta boga resiko luhur batan olahraga konvensional. Sensasi pikagumbiraeun sareng adrenalin anu asalna tina olahraga ekstrim sering katingali salaku pangalaman anu unik sareng henteu tiasa dipendakan dina kagiatan sapopoe. Sababaraha urang oge ningali olahraga ekstrim salaku cara pikeun nungkulan kasieun maranehanana sarta tangtangan sorangan. Salaku tambahan, olahraga ekstrim oge tiasa masihan rasa kabebasan sareng ngabebaskeun tina rutinitas sapopoe, sareng ngamungkinkeun jalma pikeun ngaraos hubungan anu langkung jero sareng alam sareng lingkungan di sakurilingna. Nanging, penting pikeun emut yen olahraga ekstrim oge ngagaduhan resiko anu ageung sareng tiasa bahaya upami henteu dilaksanakeun kalayan ati-ati sareng persiapan anu nyukupan.

Topic: sports
Alpuket mangrupa buah lokal anu loba dimekarkeun di Indonésia. Buah alpuket salah sahiji buah anu  pohara dipikawanoh sarta populer di masarakat, salian ti ngabogaan rasa anu nikmat jeung tékstur lemes, jeung cocok di asakan atawa di campurkeun kana dahareun tawa minuman alpukat ogé miboga sababaraha mangpaat keur kaséhatan awak. Mangpaat buah alpukat pikeun saperti bisa ngarojong kaséhatan awak teu diragukeun. Rupa-rupa mangpaat anu dimeunangkeun tina kandungan gizi dina buah alpukat. Buah alpuket bisa ngajaga beurat awak, bisa mantuan nyerah sembeli, ngajaga kasehatan mata jeung bisa ngajaga tensi tetep normal jeung sajabana. Henteu ngan gizi lengkep, rasa alpukatnu ngeunah didahar atawa diolah jadi inuman seger.

Topic: food & beverages
Olahraga tiasa dilakukeun keur ngisi waktos lowong. Aya salah sahiji olahraga nu kirang dipikawanoh di masarakat. nyaeta kalistenik. Kalistenik teh olahraga nu tiasa ngawangun massa otot dina awak. Kalistenik ngagaduhan babaraha kaunggulan salah sahijina nyaeta teu peryogi alat-alat, cekap ngagunakeun berat awak sareng gaya gravitasi. Conto-conto gerakkan nu aya dina olahraga ieu, sapertos push-up, pull-up, hand stand, plank, jeung sajabana. Gerakan-gerakan dina kalistenik umumna gampil dipraktekkeun, nanging aya sababaraha gerakan nu ulah sembarangan dilakukeun kusabab tiasa ngabahayakeun awak. Conto gerakanna nyaeta hand stand, upami salah mraktekeun tiasa nyieun misalah di tak-tak, beuheung, atawa leungeun. Leuwih fatal tiasa oge nyebabkeun tulang potong.

Topic: leisures
Jalmi anu pang muliana di hareupeun Alloh teh bisa wae jalmi anu paling seeur ujian dina hirupna. Diuji ku ditinggalkeun ku jalmi anu dipikanyaah dina hirupna, diuji ku teu gaduh pagawean, dipasihan musibah panyawat, dipasihan ujian nyaeta dirugikeun dina daganganna. Matak urang tong sedih lamun ngalaman salah sahiji ujian eta lantaran eta teh artina Alloh nuju masihan urang kasempetan kangggo ngarasakeun paitna hirup jalmi anu dipikanyaah ku Alloh, nyaeta paitna hirup anu dialaman ku para Nabi jeung jalmi anu saroleh, anu tos dijamin asup kana surga. Eta oge janten tanda yen Alloh teh nuju merhatikeun urang. Di dunya mah urang ngarasa sengsara, tapi di akhirat engke urang bakal dipasihan ganjaran anu sae ti Alloh lantaran kasabaran urang. 

Topic: religion
Sop buah simpel ala abdi mah bisa dijieun di imah masing-masing. Carana gampang, bahan na oge teu kudu seueur reka. Biasana abdi ngangge buah cau, apel, melon, jeung alpuket. Jang kuah na mah cukup ku susu kental manis ditinyuh we. Tah eta buah-buahan teh dipotongan jiga bentuk dadu atawa leuwih ageung. Tos kitu, lebetkeun kana mangkok tuluy kucuran make cai susu dugi ka kakeueum sagala buahna. Mun hoyong ngeunah pisan mah tambahan siki selasih diluhurna. Salian ti enak, ieu inuman oge kaya kandungan gizi na. Nya tina susuna, nya tina buah-buahan nana. Tah sabab eta, hau ah urang biasakeun nyieun tuangeun sehat jiga sop buah ieu. Teu kudu nu aneh-aneh komo riweuh mah, nu kieu we nu mantak sehat.

Topic: food & beverages
Keur poe lebaran atawa Idul Fitri teh usahakeun jang kumpul jeung kulawarga, sabab teu bisa unggal poe kumpul jeung kulawarga teh, libur heula gawe mah. Lantaran aya hiji babaturan urang nu pas poe lebaran teh tetep gawe sabab ditawaran ku bossna mun gawe pas poe lebaran gajihna bakal di dua kali lipatkeun. Ceuk urang mah ulah ditarima tawaranna teh sanajan gajihna dua kali lipat ge, sabab poe lebaran mah sataun sakali ayana, beda jeung gawe mah bisa tiap poe. Tapi beda deui mun manehna keur ngumbara mah, jauh jeung kulawarga atawa dulur, eta mah teu jadi masalah teu kumpul oge nu penting aya komunikasi.

Topic: religion
Di sela-sela waktu latihan arung jeram, abdi sok ulin ka Sanghyang Heuleut. Akses na sok ti kebon pengkeureun imah babaturan. Sabab jeung warga lokal, jadi asupna gratis teu kudu mayar karcis. Tah ti imah ka sanghyang heuleut teh mapahna sakitar sajam. Abdi mah sok ngahajakeun mawa timbel jeung deungeuna supaya bisa botram diditu. Biasana samemeh botram, abdi guyang heula nepi ka wareg. Geus cape guyang karek muka timbel jang botram. Geus botram istirahat heula sakeudeing tuluy balik deui ka imah. Tah sanghyang heuleut teh temoat guyang nu caina hejo, jeung kenca katuhuna loba batu zaman purba nu aralus bentukna. Mun kadieu wajib pisan mawa baju salin beh teu kabulusan.

Topic: leisures
Gerakan olahraga salah sahiji faktor anu penting meh mangpaat tina olahraga bisa maksimal. Tapi kumaha cara ngalakukeun gerakan anu bener pas olahraga? Olahraga alusna mah dimimitian ku pamanasan dituluykeun ku gerakan inti jeung ditutup ku pendinginan. Pamanasan ieu fungsina jang persiapan otot saacan ngalakukeun gerakan nu leuwih beurat. Kagiatan ieu alusna dilakukeun dina kabeh bagian awak, dimimitian ku awak bagian luhur, siga hulu, beuheung, jeung punduk. Tuluy ka bagian tengah nyaeta cangkeng, jeung bagian handap, nyaeta tuur. Tuluy gerakan inti, gerakan ieu teh nyaeta gerakan utama siga lumpat, ngojay, nyapedah, jeung sajabana. Nu terakhir mah pendinginan, ieu mangrupakeun salah sahiji fase penting anu fungsina teh jang relaksasi otot ngameh teu keram.

Topic: sports
Ti baheula keneh, rerencangan abdi resep pisan meser acuk di Pasar Cimol, Gedebage. Pasar Cimol ieu sanes pasar anu ngical cimol tapi pasar anu ngical acuk tilas ti luar negeri sapertos Jepang jeung Korea. Di tempat ieu seeur pisan acuk anu sarae anu merekna alus tapi pangaosna jauh pisan ti pangaos aslina lamun urang meser barang anu anyar. Seeur acuk anu merekna alus tapi pangaosna mirah, asal urang tiasa milihna. Rerencangan abdi tos mulai tilu taun leuwih ngical acuk ti Cimol teras diical di Instagram. Kabeh acukne diseuseuh heula jeung tos dipilihan anu aralus. Manehna oge ngical di aplikasi Shopee. 

Topic: business
Sajujurna, nepi ka ayeuna nu dirasakeun pikeun jadi wirausaha teh nyaeta SIEUN, kumaha bae sabab salila 20 taun katukang kuring sok cicing di zona aman, tapi mudah-mudahan kerja keras jeung kadewasaan kuring ayeuna bisa aya hasilna. Hésé, naon anu kudu dilakukeun ku acara korona ieu. seueur pisan tanggung jawab anu kedah urang laksanakeun. unggal poe mikir. Sanaos sibuk waktos damel langkung fleksibel, urang tiasa angkat ka kantor iraha waé sareng balik ka bumi iraha waé.Kudu pinter ningali kasempetan.Ieu mah sakadar babagi, meureun carita atawa pandangan batur mah béda jeung kuring. éta gampang pikeun nampa ogé. kudu bisa milah-milh yen ker carita wirausaha.

Topic: business
Salah sahiji contoh tina AI (Artificial Inteligent)  nyeta Machine Learning mangrupikeun ngaran umumna dilarapkeun kana sababaraha téknik Bayesian anu dianggo pikeun pangakuan pola jeung  diajar. Dina inti na, machine learning mangrupakeun kumpulan algoritma nu bisa diajar tina tur nyieun prediksi dumasar kana data dirékam, ngaoptimalkeun hiji fungsi utilitas dibikeun dina kateupastian, nimba struktur data disumputkeun, sarta mengklasifikasikan data kana déskripsi ringkes. Pembelajaran mesin sering dianggo nalika program eksplisit teuing kagok atanapi teu praktis. Beda sareng kode komputer umum anu dikembangkeun ku pamekar parangkat lunak pikeun nyobian ngahasilkeun kaluaran khusus kode program dumasar kana input anu disayogikeun, pembelajaran mesin ngagunakeun data pikeun ngahasilkeun kode statistik (model ML), anu bakal nampilkeun "hasil anu leres" dumasar kana pola anu dikenal tina conto. . inputs saméméhna (jeung outputs, lamun sakabeh téhnik anu diawasan). Katepatan model ML dumasar utamana kana kualitas sareng kuantitas data sajarah.

Topic: technology
Gunung  Ciremai jalur sadarehe  teu sadaya jelema mampuh nanjak. Nanjak gunung teu gampang, merlukeun persiapan ati, pangaweruh méntal jeung fisik alus ngeunaan rupa bumi, sarta sahenteuna pamahaman dasar survival. Cuaca di gunung téh acak-acakan, sakapeung panas, hujan, atawa ribut, jadi Anjeun bisa yakin yén gunung teu dianjurkeun pikeun jalma anu teu hayang ngaganggu eta. Sagedengeun ti eta, gunung teh estu (relatif) tiis, teu cocog pikeun nu teu resep atawa alergi ka dinya. Pikeun ngahontal puncak henteu gampang, urang kedah ngorbankeun kesang, nahan sare, nahan kanyeri, sareng ngirangan égo. Motivasi sareng doa mangrupikeun konci pikeun kéngingkeun éta, sareng sok bayangkeun yén pandangan anu indah ngantosan di dinya. Tungtungna, naon anu anjeun perjuangkeun moal sia-sia.

Topic: leisures
Karinding mangrupakeun salah sahiji alat musik tradisional khas Sunda. Karinding dijieun tina palapah kawung jeung awi. Mimitina alat musik ieu loba dipake jang ngusir hama di sawah da baheula mah mayoritas masarakat Sunda teh patani jadi ku sabab kitu make alat musik karinding lantaran sora tina musik ieu bisa ngahasilkeun gelombang sora nu bisa ngusir hama ngajauhan sawah. Karinding dimaenkeun ku cara ditiup. Carana ku nempelkeun ruas tengah karinding di hareupeun lambey nu rada kabuka. Tuluy digebug lalaunan si tungtung ruas paling katuhu karinding ku hiji ramo nepikeun ka jarum/senar karinding ngageter teratur. Sora nu dikaluarkeun bakal gumantung tina rongga lambey, nafas, jeung letah ti pamaenna. 

Topic: culture & heritage
Hadirna kacanggihan teknologi teh jadi hiji hal anu positif pisan sabab kagunaan nana teh bisa ngabantuan manusa. Sagala pagawean teh jadi leuwih praktis dilakukeun, komo nginget katerbatasan kaahlian manusa dina sababaraha hal, misalna dina packing kemasan nu kudu rapet jiga kaleng atawa plastik, mantak butuh robot jang ngalakukeun nana. Dina kahirupan sapopoe ge deuihan geus aya contoh leutikna dina ranah rumah tangga. Misalna jiga alat rumah tangga nu geus digantikeun tanagana make robot jiga alat beberesih, alat masak, jeung sajabana. Ku kituna, urang teh ulah ngan saukur mandang ti hiji sisi, kudu mandang sisi positifna oge sabab emang bisa pisan ngabantuan tanaga manusa nu terbatas.

Topic: technology
Gawe di kantoran umum na sarua, paling aya beda na gumantung tina parusahaan atawa tempat urang di gawena anu nyasuaikeun jeung paraturan paraturan di unggal parusahaan na. Gawe kantoran umum na sarua di gawe na 8 jam, mangkat isuk balik na burit ngaguakeun pakean anu rapih jeung sopan. Rek awewe rek lalaki eweuh beda na lamun di gawe di kantor. Pagawean di kantor na naon nya rupa rupa sagala gumantung kana posisi jeug departemen urang di gawe na. Misalkeun urang di gawe di bagean marketing tugas urang nya kudu loba loba ngalakukeun kerja sama supaya loba jelema anu tertarik ka parusahaan  sangkat produk parusahaan laku ka jual anu tungtuna pasti ngajorong kana kamajuan parusahaan ameh meunangkeun kauntungan anu maksimal.

Topic: business
Kecap tutug nu aya dina ngaran sangu tutug oncom artina teh ditumbuk. Sangu tutug oncom teh nyaeta sangu nu dicampur jeung oncom nu ditumbuk. Sangu tutug oncom kudu disajikeun dina kondisi haneut. Rasana anu asin, gurih, jeung pulen, karasa pisan pas sangu digayem dina baham. Ulah poho, bisa ditambahan oge ku sambel goang, nyaeta sambel cabe hejo nu dicampur jeung uyah saeutik. Sangu tutug oncom oge bisa didahar jeung lauk tambahan siga lauk asin, endog dadar, jeung hayam goreng sarta bonteng jang lalaban. Aya oge nu nambahkeun jeung tempe goreng. Sangu tutug oncom kudu disajikeun langsung dina kaayaan haneut. Matakan sangu tutug oncom teu bisa didahar leuwih ti sapoe, komo deui diteundeun dina kulkas.

Topic: culture & heritage
Wisata alam waduk jatiluhur nyaeta wisata nu cukup terkenal di puwakarta, awal na waduk jatiluhur teh lain tempat wisata alam tapi ku sabab pemandangan na nu endah jadi loba batur nu teratarik keur ulin ka jatilihur. Jadi lah waduk jatiluhur jadi tempat wisata alam di purwakarta,  tapi teu gara gara jadi tempat wisata alam  tetep teu ngubah fungsi na jadi waduk nu ngabangkitkeun listrik di pulaijawa jeung bali. Salian jadi temapt wsata alam waduk jatilihur oge di manfaatleun ku warga sakitar pikeun usaha nyieun tambang jeung budidaya lauk, loba lauk sagala jenis air tawar nu di budi daya di waduk jatilihur. 

Topic: leisures
Salian ti meunangkeun pahala, maca alquran oge ngadatangkeun loba mangpaat jeung kautamaan boh di dunya atawa di akherat. Sababaraha kautamaan maca alquran, bisa jadi obat anu ampuh pas keur gering atawa keur sedih. Kautamaan sejen nyaeta jadi pituduh pikeun jelema jang menuju kabagjaan di dunya oge di akherat. Jadi maca alquran dianjurkeun pisan. Kautamaan nu sejenna nyaeta maca alqutan meunangkeun ganjaran jeung dilipat gandakan jadi 10 kasaean. Saha wae nu maca alquran boh ngarti atawa henteu, manehna bakal meunangkeun ganjaran pahala sakumaha nu geus dijangjikeun. Sedengkeun kasaean bakal ngahapus kasalahan. Maca Alquran oge ngadatangkeun syafaat. Masih loba deui kautamaan maca alquran nu bisa ngamotivasi hiji jelema jang ngalobakeun maca Alquran.

Topic: religion
Dina masa pengenalan peserta didik baru teh atawa nu sering disebut oge ospek, sok dilaksanakeun tilu poe dina tilu fase. Poe mimiti biasana diayakeun upacara pembukaan, tuluy murid baru dikumpulkeun dina lapangan atawa aula gedung jang narima pematerian. Pematerian poe mimiti biasana ngeunaan lingkungan sakola, budaya belajar, jeung kenalan guru-guru. Poe kadua nyaeta asup ka tahap mulai loba dibere tugas, biasana tugas kelompok supaya bisa saling kenal jeung babaturan anyar. Mun poe katilu mah sok diayakeun demo ekskul nyaeta penampilan atawa pertunjukkan ti unggal ekskul atawa organisasi nu aya di sakola eta. Biasana mah sok bari muka pendaftaran jang murid baru.

Topic: sports
Kujang nyaeta senjata tradisional urang Sunda di Jawa Barat. Kawas senjata tradisional lianna, kujang dijieunna tina beusi, baja jeung bahan pamor. Bentukna rada pondok sareng melengkung. Panjangna kira-kira 20 nepi ka 25 cm. Sababaraha aya nu nyebatkeun, kujang mimiti dijieun dina abad ka-8 atawa ka-9. Nu sejenna nyebutkeun yen kujang mimiti dijieun dina abad ka-14, nyaeta dina mangsa pamaréntahan Panjajaran dipingpin ku Prabu Siliwangi. Awalna, kujang ngan ukur alat pikeun tani. Tapi kadieunakeun fungsi kujang robah. Salian ti tani, aya kujang pusaka. Kujang janten lambang kaagungan. Aya oge kujang pikeun perang, jeung kujang pikeun pakakas upacara. Sedengkeun kujang pikeun tatanen disebut kujang pamungkas.

Topic: culture & heritage
Aya saurang nonoman ngaranna Dani anu resep pisan kana kaulinan Tetris. Kusabab ti budak leutik, anjeunna geus mindeng maen game dina konsol game nu dipinoga kulawargana, sarta anjeunna terus maenkeun eta nepi ka dewasa. Dani henteu ngan ukur maen kaulinan Tetris pikeun senang-senang, tapi anjeunna oge diajar strategi sareng teknik pikeun ngahontal skor pangluhurna. Anjeunna malah nyandak bagian dina kompetisi kaulinan Tetris di tingkat lokal jeung nasional, sarta junun meunang ranking geulis alus. Iraha wae Dani maenkeun kaulinan Tetris, anjeunna salawasna fokus pinuh sarta kalibet. Anjeunna ngarasa kapuasan jeung kabagjaan nalika anjeunna junun megatkeun catetan skor sorangan atawa ngelehkeun lawan tangguh dina kompetisi.

Topic: technology
Téhnologi berkelanjutan Pangadeg jeung  futuris geopolitik di Center for Innovating the Future (CIF), Abishur Prakash nyatakeun yén sakumna widang kelestarian berbasis téknologi bakal maénkeun peran anu penting taun ieu. Proyék énergi bersih, sapertos nyandak listrik tanaga surya ti Afrika ka Éropa bakal maju ku 2023, nambihan dimensi énggal kana perang énergi global. Téknologi sustainable atanapi anu disebut ogé téknologi héjo nyaéta téknologi anu diciptakeun ku merhatikeun dampak jangka panjang sareng jangka pondok tina hiji hal ka lingkungan aya loba contoh tehnologi berkelanjutan saperti téknologi héjo anu keur mulai di galakeun anu mere urang harepan pikeun ngabalikeun épék perubahan iklim sareng polusi. Hal ieu ogé ngabuktikeun yén kamekaran téknologi canggih lain ngan ukur ngagampangkeun manusa, tapi ogé boga peran dina ngajaga lingkungan.

Topic: technology
Laptop anu ayeuna dipiboga ku Nisa seueur bagian anu ruksak sareng teu tiasa dianggo, sapertos batré anu bocor, sareng sababaraha tombol keyboard anu teu tiasa dianggo deui. Ayeuna Nisa peryogi laptop anu saé pikeun nyerat skripsi. Tapi sanajan kitu, Nisa moal ngarenghik jeung menta ka bapana meuli nu anyar, sabab kolotna ogé lain ti kulawarga anu beunghar. Kusabab kitu Nisa milu pasanggiri nulis carita pondok barudak, anu hadiahna nyaeta laptop. Kalayan motivasi anu kuat sareng kaseriusan ngiringan pasanggiri, ahirna cerpen Nisa kalebet. Sareng dina dinten diumumkeun para juara, bagja pisan Nisa kusabab anjeunna juara kahiji, sareng ogé tiasa kéngingkeun laptop anu diimpikeun salila ieu.

Topic: technology